17-ҩык Аԥснынтәи ашколхәыҷқәа Кремльтәи ахан аҿы Ашықәс ҿыцазтәи аныҳәақәа рхы рыладырхәит. Ԥшьымш ирылагӡаны ахәыҷқәа аҭааит Кремльтәи аԥсаӡҵла, Никулин ихьӡ зху ацирк, иара убас еиуеиԥшым аныҟәарақәа ирылахәын.
"Москваҟа сцеит раԥхьаӡа акәны. Уа ҳаннеи, аԥсаӡ ахь ҳаргеит, амилаҭтә маҭәа ҳашәҵаны ҳкәашеит аԥсыуала. Уи азы ателеканал "Карусель" ашәҟәы ҳарҭеит "Московский Кремль" захьӡу. Акәыргыламҭа Ашықәс ҿыц аныҳәа иазкын. Убасгьы ацирк ахь ҳаргеит, акробатикатә номерқәа, имаҷымкәа аԥстәқәеи аԥсааҭәқәеи ҳбеит. Даараӡа исгәаԥхеит. Иҭабуп ҳәа расҳәар сҭахуп Москваҟа ацаразы алшара ҳазҭаз… Москваҟа сцара аҵара бзианы иахьысҵо иадҳәалоуп ҳәа сгәы иаанагоит", - лҳәеит Қапԥҳа.
Инеиҵыху анҵамҭа шәаҳар шәылшоит арадио Sputnik Аԥсны аефир аҟны.